yasalma/wikipedia huggingface dataset:
# Боғорослан өйәҙе

| Өйәҙ үҙәге гербы | Губерна гербы |
| Герб уездного центра | Герб губернии |
| Губерна | Һамар губернаһы |
| Үҙәге | Боғорослан (Ырымбур өлкәһе) |
| Барлыҡҡа килгән | 1781 |
| Майҙаны | 19 425 км² |
| Халҡы | 405 994 (1897) кеш. |
Боғорослан өйәҙе — 1781 йылда Өфө наместниклығы составында ойошторола.
Административ уҙәге — Боғорослан ҡалаһы.

# Боғорослан өйәҙе
## Тарих

Өйәҙгә Ҡазан губернаһының көньяҡ‑көнсығыш өлөшө инә. 1796 йылда бөтөрөлә. 1804 йылда Ырымбур губернаһы составында яңынан тергеҙелә (өйәҙгә бөтөрөлгән Сергиевск өйәҙе инә), 1851 йылдаң алып Һамар губернаһына ҡарай. Административ уҙәге — Боғорослан ҡалаһы. Боғоросланда, Кинәле‑Черкас биҫтәһендә, Богородский, Воскресенск, Исакли, Покровка, Сергиевка, Сосновка, Баклановка, Петровка аа. йәрминкәләр үткәрелә. XIX быуат 2‑се яртыһында өйәҙ аша Һамар—Златоуст тимер юлының бер өлөшө (Кинәле—Черкас биҫтәһенән алып Абдулла ауылы тиклем) үтә. Өйәҙ 1920 йылда бөтөрөлә, уның территорияһы Ырымбур губернаһы составына инә.

# Боғорослан өйәҙе
## География

XVIII быуат аҙағында төньяҡта Бөгөлмә өйәҙе, көнсығышта Бәләбәй өйәҙе, көньяҡта Быҙаулыҡ өйәҙе һәм Ырымбур өйәҙе, көнбайышта Сергиевск өйәҙе менән сиктәш була. Майҙаны 19 425 км² (1897).

# Боғорослан өйәҙе
## Халҡы

XVIII быуат аҙағында — 78543 кеше (шул иҫәптән башҡорттар 582), 1897 йылда — 405994 (башҡорттар — 9501, мордвалар — 80262, сыуаштар — 34832, татарҙар — 28627, типтәрҙәр — 4110, урыҫтар — 234562 һәм башҡа), 1920 — 669,4 мең кеше. XIX быуат аҙағында өйәҙҙә 376941 крәҫтиән иҫәпләнә, мещандар — 25146, дворяндар — 932, сауҙагәрҙәр — 265 һәм башҡа; мосолмандар — 44837, православие динендәгеләр — 358955 (шул иҫәптән 10556 старообрядсы) һәм башҡалар. 1803 йылда өйәҙ 12‑се башҡорт кантонына инә. 1811 йылда өйәҙҙә 250 торама пункт һәм 1 ҡәлғә була. XIX быуат уртаһында башҡорттарҙың төп өлөшө Баҡай, Ҡамышлы, Ҡарамалы‑Ҡотлой, Йүкәле тау, Түбәнге Ермаков, Түбәнге Усман һәм башҡа торама пункттарҙа йәшәй.
| Милләт | Халыҡ, кеш. | % |
| Башҡорттар | 9 501 | 2,3 |
| Урыҫтар | 234 562 | 57,8 |
| Татарҙар | 28 627 | 7,1 |
| Типтәрҙәр | 4 110 | 1,0 |
| Мордвалар | 80 262 | 19,8 |
| сыуаштар | 34 832 | 8,6 |
| Бөтәһе | 405 994 | 100,00 |

# Боғорослан өйәҙе
## Иҡтисад

Халыҡтың төп кәсебе игенселек, малсылыҡ, умартасылыҡ була. Баҡсасылыҡ, тәмәке үҫтереү киң тарала. XX быуатта башында ауыл хужалығы халыҡтың 78,7%‑ы мәшғүл була. Балауыҙ иретеү, һабын ҡайнатыу, сөгөлдөр эшкәртеү, 10 йылҡысылыҡ, 2 шарап, 2 шарап ҡыуыу заводы эшләй.
# Оло Семеновка

Оло Семеновка — Рәсәй йылғаһы. Архангельск өлкәһе, Вологда өлкәһе биләмәләрендә аға. Йылға Пуя йылғаһының уң ярына тамағынан 124 км өҫтәрәк ҡушыла. Йылға оҙонлоғо 10 км.

# Оло Семеновка
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Двина-Печора һыу бассейны округында урынлашҡан, һыу хужалығы участкаһы — Вага йылғаһы. Бәләкәй йылға бассейны — Төньяҡ Двина, Вычегды һәм Малая Төньяҡ Двины ҡушылған урындан түбәнерәк, йылға бассейны — Төньяҡ Двина.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 03020300212103000031490
* Гидрологик өйрәнеү (ГӨ) буйынса коды — 103003149
* Бассейн коды — 03.02.03.002
* ГӨ буйынса һаны (номеры) — 03
* ГӨ буйынса сығарылыш — 0
# Зөбәйер ибн әл-Ғәүүәм

Зөбәйер ибн әл-Ғәүүәм (ғәр. الزبير بن العوام;рус. Аз-Зубайр ибн аль-Аввам; ? — һ. 36, 656) — Мөхәммәт Пәйғәмбәрҙең ике туғаны, сәхәбәһе. Иҫән ваҡытында уҡ йәннәт менән һөйөнсөләнгән сәхәбәләрҙең береһе. Урва һәм Ғабдулла тигән улдары, Хишам ибн Урва тигән ейәне була.
Зөбәйер ибн әл-Ғәүүәм беренселәрҙән булып ислам ҡабул итә. Башҡа тәүге мосолмандар кеүек үк туғандары һәм бүтән ҡорайыштар тарафынан йәберләүҙәргә дусар була. Шул сәбәпле башта Хәбәшстанға, ә һижрәт ваҡиғаһынан һуң Мәҙинәгә күсә. Мосолмандарҙың бөтә төп һуғыштарында ҡатнаша.
Мөхәммәт Пәйғәмбәрҙең вафатынан һуң, мосолман дәүләтен нығытыуға өлөшөн индерә. Византия империяһына ҡаршы Ярмуҡ һуғышында ҡатнаша. Мысырҙы яулап алыуҙа ҙур роль уйнай. Ғүмәр ибн әл-Хәттабтың үлеменән һуң, хәлифә урынына алты кандидаттың береһе була.
Һижри 36 йылда Ираҡта Басранан йыраҡ түгел, мосолмандар араһында Дөйә һуғышы исемен алған бәрелеш була. Йәмән йәһүде Ғабдулла ибн Саба мәкере арҡаһында ике мосолман төркөмө — Ғәйшә, Талха, Зөбәйер һәм хәлиф Ғәли төркөмдәре араһында алыш башлана.

# Зөбәйер ибн әл-Ғәүүәм
### Вафаты

Ғәли Зөбәйергә уның Ғәлигә хаҡһыҙ ҡаршы сығасағы хаҡында хәҙисте иҫенә төшөрә, һәм Зөбәйер бәрелеш буласаҡ ерҙән китә. Ләкин юлда уны Ғәмр ибне Йәрмүз тигән кеше үлтерә. Зөбәйергә 65 йәш була.
# Ивонка Сурвилла

Иво́нка Сурви́лла (бел. Івонка Сурвіла), Иво́нна Влади́мировна Шимане́ц (бел. Івонна Уладзіміраўна Шыманец; 11 апрель 1936 йыл) — Белоруссия йәмәғәт һәм сәйәси эшмәкәр, тел белгесе, рәссам. 1997 йылдан Белоруссия халыҡ республикаһы радаһының рәйесе (эмиграцияла).

# Ивонка Сурвилла
## Биографияһы

Атаһы Владимир Шиманец ҡыуылған Белоруссия Халыҡ Республикаһы хөкүмәтендә финанс министры була. 1944 йылда бөтә ғаиләһе менән Белоруссиянан Көнсығыш Пруссияға (Германияға) ҡаса, һуңынан Дания, Франция һәм Испанияға күсеп китә. Сорбоннала филология буйынса белем ала.
1969 йылдан Канадала төпләнә, тәржемәсе булып эшләй. 1974 йылда Канадала Белоруссия фән һәм сәнғәт институты рәйесе итеп һайлана. 1984 йылда Белоруссия халыҡ республикаһы радаһының ағзаһы итеп һайлана. Белоруссияла Чернобыль аварияһында зыян күргәндәр өсөн Канада ярҙам фондын ойоштора.
1997 йылдан эмиграциялағы Белоруссия халыҡ республикаһы радаһының рәйесе биләй.

# Ивонка Сурвилла
## Шәхси тормошо

1959 йылда Белоруссия халыҡ республикаһы радаһы ағзаһы, Испания милли радиоһында белорус тапшырыуҙары директоры Янка Сурвиллаға кейәүгә. Ике ҡыҙы бар — Анна Предслава һәм Павлина Сурвилла.

# Ивонка Сурвилла
## Әҫәрҙәре

* Сурвілла, Івонка, Дарога: Стоўпцы — Капэнгаген — Парыж — Мадрыд — Атава — Менск / Івонка Сурвіла. — [Б. м.] : Радые Свабодная Эўропа/Радые Свабода, 2008. — 140, с.
# Шаҡарлы (Васйылға ҡушылдығы)

Шаҡарлы — Рәсәйҙәге йылға. Башҡортостан Республикаһы, Силәбе өлкәһе, Свердловск өлкәһе биләмәләрендә аға. Йылға Васйылға йылғаһының һул ярына тамағынан 22 км өҫтәрәк ҡушыла. Йылға оҙонлоғо 12 км.

# Шаҡарлы (Васйылға ҡушылдығы)
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Кама һыу бассейны округында урынлашҡан, һыу хужалығы участкаһы — Әй йылғаһы башынан тамағына тиклем. Бәләкәй йылға бассейны (йылға эске бассейны) — Ағиҙел, йылға бассейны — Кама.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 10010201012111100022471
* Гидрологик өйрәнеү (ГӨ) буйынса коды — 111102247
* Бассейн коды — 10.01.02.010
* ГӨ буйынса томы — 11
* ГӨ буйынса сығарылыш — 1
# Эллефельд

Эллефельд (нем. Ellefeld) — Германиялағы, Саксония ерендәге коммуна. 2010 йылғы халыҡ иҫәбен алыу буйынса коммунала 2836 кеше йәшәй. Майҙаны — 4,55 км². Диңгеҙ кимәленән 490–650 метр бейеклектә һәм UTC +1 ваҡыт бүлкәтендә урынлашҡан. Был коммунаның почта индексы 8236 һәм автомобиль коды V.
# Вексельбург монастыры

Вексельбург монастыры (нем. Kloster Wechselburg, элек — Чиллен монастыры (Zschillen Kloster)) — бенедикт орденының Бавария конгрегацияһы католик монастыры, Саксония федераль ерендәге Вексельбург общинаһында урынлашҡан.
Коллегиаль сиркәү XII быуатта нигеҙләнгән аббатлыҡтың коллегиаль сиркәүе Заале йылғаһы буйындағы роман ҡаралтылары араһында иң яҡшы һаҡланғаны тип һанала, ә уның лекторийы (нем. Lettner) һәм триуфлы сиркәү тәреһе XIII быуат пластикаһының иң яҡшы өлгөләренең береһе булып тора.

# Вексельбург монастыры
## Тарихи очерк

Чиллен ауылы монастырына нигеҙҙе Деди Толстой, граф Веттин һәм Гройч XII быуат уртаһында һала, башта ул «йорт» монастыры һәм ғаилә төрбәһе итеп уйланылған була. 1168 йылда Мейсен епискобы Герунг шул ваҡытта төҙөлгән базиликаның өлөшөн (яҡынса 1200 йылда тамамлаған) изгеләндерә, һәм 1174 йылда изге Августин Уставына ярашлы Галле янындағы Петерсбергтан килгән монах-августиндар даими монастырь тормошон башлап ебәрә.
1278 йылда маркграф Генрих Яҡты теләге буйынса монастырь Немец орденына буйһондорола һәм 1543 йылға тиклем уның идаралығы аҫтында була, Саксония герцогы Мориц тарафынан секулярлаштырыла һәм артабан — Хонштайн, Велен һәм Ломенға алмаштырылып — Шенбург дворяндар нәҫеленә тапшырыла. Нәҡ ошо алмаштырылыу һөҙөмтәһендә монастырь һәм уның күрше общинаһы үҙенә Вексельбург исемен ала (тура тәржемәһе: алмашыу урыны).
Утыҙ йыллыҡ һуғыш осоронан һуң Шёнбургтар быға тиклем бөлгөнлөккә төшкән конвент барокко һарайын үҙгәртеп төҙөйҙәр, һарай 1945 йылдарҙағы ер реформаһына тиклем уларҙың биләмәләрендә тора. Шул уҡ ваҡытта элекке монастырь сиркәүе башта лютеран сиркәүе булараҡ ҡулланыла, һәм 1869 йылда — Вексельбург хужаларының католиклыҡҡа күсенеүе менән бәйле — католиктар йолаһы буйынса ҡабаттан тергеҙелә.
Икенсе донъя һуғышының һуңғы көндәрендә зыянланған сиркәү 1953—1965 йылдарҙа яңынан тергеҙелә һәм артабан мәхәллә сиркәүе сифатында ҡулланыла.
Германия берләшкәндән һуң, 1993 йылдың 28 авгусында, Вексельбургтың Изге Августин монастырына ҡайтанан нигеҙ һалына һәм унда йәшәргә Баварияның Этталь аббатлығынан монахтар күсеп килә .
2012 йылдың 14 сентябрендә монастырь Этталь аббатлығының бойондороҡло приораты статусын ала. Монастырҙың беренсе приоры итеп Мавр Крас тәғәйенләнә (нем. Maurus Kraß), быға тиклем ул монастырь мәктәбен етәкләгән була.

# Вексельбург монастыры
## Галереяһы

* Монастырь ҡапҡаһы
* XIII быуаттағы тәре һәм лекторий
* Төп миһраб
* Монастырҙы нигеҙләүсе Деди III һәм уның ҡатыны ҡәберендәге таш
* Скульптура биҙәүе
# Цандрыпша ҡорамы

Цандрыпша/Гантиади ҡорамы — Абхазияның Гагра районы Цандрыпша/Гантиади ҡасабаһындағы иртә урта быуат өс апсидалы базиликаһы. 543 йылда нигеҙ һалынған, VIII—X быуаттарҙа күп тапҡыр үҙгәртеп ҡоролған. 1576 йылда өлөшләтә төрөктәр тарафынан емерелгән.
Абхазияның һаҡланып ҡалған боронғо христиан сиркәүҙәренең береһе, диңгеҙ ярынан алыҫ түгел, Октябрь урамы (Цандрипшаның төп урамы), ҡасабаның уң яҡ ярында урынлашҡан.
Башта бинаның ҡыйығы ағастан булған, һуңынан таш көмбәҙ менән алмаштырылған.
Базиликаның емереклектәре беҙҙең көндәргә тиклем килеп еткән (көмбәҙе генә юҡ). Принц Ольденбургский XX быуат башында ғибәҙәтхананы тергеҙеүҙе тормошҡа ашырырға тырыша. Совет осоронда ҡаҙыу эштәре алып барыла, емереклектәрен реставраторҙар консервациялай. .
Бер нисә йыл элек емереклектәрҙә бында Гагранан килгән рухани аҙна һайын ғибәҙәттәр хеҙмәтен башлай

# Цандрыпша ҡорамы
## Хәҙерге торошо

Бөгөнгө көндә ҡорам ныҡ үлән баҫһа ла ҡасаба уртаһында төп урамда тора. Ғибәҙәтхана тирәләй пальмалар үҫкән зыярат урынлашҡан. Ҡорам янында тулыһынса апсидаһы һәм алтарь нишаһы һаҡланған, көньяҡ стенаһының аркалары һәйбәт һаҡланған, ә төньяҡ яғы тулыһынса юҡҡа сыҡҡан.
Алтарь таҡта стена менән уратып алынған, Совет осоронан стенаһында мәғлүмәттәре менән металл табличка тора.
# Буркини

Буркини (бурка + бикини, шулай уҡ бодикини) — мосолман ҡатын-ҡыҙы өсөн һыу инеү костюмы.

# Буркини
## Тарихы

Ливан дизайнеры Әһидә Зәнетти тарафынан уйлап сығарылған. 100 % полиэстер.

# Буркини
## Тасуирламаһы

Буркини ике өлөштән тора, башҡа һылашып торған капюшоны бар — шәриғәттең ҡатын-ҡыҙ кейеменә булған бөтә талаптарына ла яуап бирә. Беселеше пижамаға яҡын, ҡатын-ҡыҙҙың, табандан һәм йөҙөнән башҡа, бөтә тәнен ҡаплай. Шулай уҡ йөҙөү генә түгел, спорттың башҡа төрҙәре менән дә шөғөлләнеү өсөн варианттар бар.
# Оло Хадыта-Яха

Оло Хадыта-Яха — Рәсәй йылғаһы. Ямал-Ненец АО, Красноярск крайы биләмәләрендә аға. Йылға Лимбя-Яха йылғаһының уң ярына тамағынан 13 км өҫтәрәк ҡушыла. Йылға оҙонлоғо 66 км.

# Оло Хадыта-Яха
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Түбәнге Обь һыу бассейны округында урынлашҡан, һыу хужалығы участкаһы — Таз йылғаһы. Бәләкәй йылға бассейны — бассейны юҡ, йылға бассейны — Таз.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 15050000112115300071674
* Гидрологик өйрәнеү (ГӨ) буйынса коды — 115307167
* Бассейн коды — 15.05.00.001
* ГӨ буйынса һаны (номеры) — 15
* ГӨ буйынса сығарылыш — 3
# Лоҡманов

Лоҡманов — башҡорт фамилияһы. Башҡа төрки халыҡтарҙа ла бар.
Лоҡманова — ҡатын-ҡыҙ фамилияһы.

# Лоҡманов
## Билдәле йөрөтөүселәр

* Лоҡманов Илнур Флүр улы (7 май 1983 йыл) — драма артисы, йырсы, 2005 йылдан Мостай Кәрим исемендәге йәштәр театры актёры. Башҡортостан Республикаһының атҡаҙанған артисы (2018).
* Лоҡманов Ғаян Лоғоман улы (1923—1988) — Бөйөк Ватан һуғышында ҡатнашҡан башҡорт яҙыусыһы.
* Лоҡманов Жан Лоҡман улы (Жан Лоҡман, 1912—1959) — тәүге башҡорт тәнҡитселәренең береһе.
* Лоҡманов Хәлил Хәмит улы (1959—2018) — СССР боксёры, СССР һәм Рәсәйҙең бокс буйынса тренеры.
* Лоҡманова Клара Абдулла ҡыҙы (4 ғинуар 1945) — микробиолог, фармаколог. Медицина фәндәре докторы (2000). БАССР‑ҙың атҡаҙанған табибы (1986), СССР‑ҙың һаулыҡ һаҡлау отличнигы (1980).
* ↑ «Йөрәгемде тыңлап йәшәйем» «Башҡортостан» гәзите, 25.05.2018
* ↑ Лоҡманов // Башҡорт энциклопедияһы. — Өфө: БР ДАҒУ «Башҡорт энциклопедияһы», 2015—2024. — ISBN 978-5-88185-143-9.
# Лебежайка

Лебежайка (Зарыклейка йырыны) — Рәсәй йылғаһы. Һарытау өлкәһе, Ульяновск өлкәһе биләмәләрендә аға. Йылға Терешка йылғаһының уң ярына тамағынан 166 км өҫтәрәк ҡушыла. Йылға оҙонлоғо 16 км.

# Лебежайка
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Түбәнге Волга һыу бассейны округында урынлашҡан, һыу хужалығы участкаһы — Терешка, инештән тамағына тиклем. Бәләкәй йылға бассейны — бассейны юҡ, йылға бассейны — Волга, Куйбышев һыуһаҡлағысы башынан Каспий диңгеҙенә ҡойғансы.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 11010001912112100010387
* Гидрологик өйрәнеү (ГӨ) буйынса коды — 112101038
* Бассейн коды — 11.01.00.019
* ГӨ буйынса һаны (номеры) — 12
* ГӨ буйынса сығарылыш — 1
# Оло Ершовая

Оло Ершовая — Рәсәйҙәге йылға. Төмән өлкәһе, Омск өлкәһе биләмәләрендә аға. Йылға Демьянка йылғаһының һул ярына тамағынан 848 км өҫтәрәк ҡушыла. Йылға оҙонлоғо 23 км.

# Оло Ершовая
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Иртыш һыу бассейны округында урынлашҡан, һыу хужалығы участкаһы — Иртыш йылғаһы Тобол йылғаһы ҡушылған урынған Ханты-Мансийск ҡалаһына тиклем (үрҙәрәк), Конда йылғаһын индермәйенсә. Бәләкәй йылға бассейны (йылға эске бассейны) — Иртыш ҡушылдыҡтары бассейны, Тоболдан Обь йылғаһына тиклем, йылға бассейны — Иртыш.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 14010700112115300014163
* Гидрологик өйрәнеү (ГӨ) буйынса коды — 115301416
* Бассейн коды — 14.01.07.001
* ГӨ буйынса томы — 15
* ГӨ буйынса сығарылыш — 3
# Вежня

Вежня — Рәсәйҙәге йылға. Мордва Республикаһы/ Түбәнге Новгород өлкәһе, Сыуаш Республикаһы/ Пенза өлкәһе биләмәләрендә аға. Йылға Нуя йылғаһының уң ярына тамағынан 13 км өҫтәрәк ҡушыла. Йылға оҙонлоғо 15 км.

# Вежня
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Үрге Волга һыу бассейны округында урынлашҡан, һыу хужалығы участкаһы — Алатырь йылғаһы башынан тамағына тиклем. Бәләкәй йылға бассейны (йылға эске бассейны) — Сура, йылға бассейны — (Үрге) Волга, Куйбышев һыуһаҡлағысына тиклем (Ока бассейны ҡушылмай).
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 08010500212110000038734
* Гидрологик өйрәнеү (ГӨ) буйынса коды — 110003873
* Бассейн коды — 08.01.05.002
* ГӨ буйынса томы — 10
* ГӨ буйынса сығарылыш — 0
# Ид-Яха (Ныда ҡушылдығы)

Ид-Яха — Рәсәй йылғаһы. Ямал-Ненец АО биләмәләрендә аға. Йылға Ныда йылғаһының уң ярына тамағынан 119 км өҫтәрәк ҡушыла. Йылға оҙонлоғо 75 км.

# Ид-Яха (Ныда ҡушылдығы)
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Түбәнге Обь һыу бассейны округында урынлашҡан, һыу хужалығы участкаһы — Кара диңгеҙе йылғалары бассейны Надым йылғаһының көнсығыш сигенән Пур йылғаһы бассейнының төньяҡ-көнбайыш сигенә тиклем. Бәләкәй йылға бассейны — бассейны юҡ, йылға бассейны — Пур.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 15040000212115300052460
* Гидрологик өйрәнеү (ГӨ) буйынса коды — 115305246
* Бассейн коды — 15.04.00.002
* ГӨ буйынса һаны (номеры) — 15
* ГӨ буйынса сығарылыш — 3
# Патерга

Патерга — Рәсәй йылғаһы. Түбәнге Новгород өлкәһе биләмәләрендә аға. Йылға Теша йылғаһының һул ярына тамағынан 290 км өҫтәрәк ҡушыла. Йылға оҙонлоғо 12 км.

# Патерга
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Ока һыу бассейны округында урынлашҡан, һыу хужалығы участкаһы — Теша йылғаһы, инештән тамағына тиклем. Бәләкәй йылға бассейны — Ока ҡушылдыҡтары бассейны Мокша йылғаһы ҡушылған урынға тиклем, йылға бассейны — Ока.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 09010300212110000030403
* Гидрологик өйрәнеү (ГӨ) буйынса коды — 110003040
* Бассейн коды — 09.01.03.002
* ГӨ буйынса һаны (номеры) — 10
* ГӨ буйынса сығарылыш — 0
# Фердинанд Раймунд

Фердинанд Раймунд (нем. Ferdinand Raimund, төп исеме Фердинанд Якоб Райман) 1 июнь 1790 йыл — 5 сентябрь 1836 йыл) — Австрия актёры, театр режиссёры, драматургы.

# Фердинанд Раймунд
## Биографияһы

Фердинанд Раймунд ябай ғаиләлә тәрбиәләнгән. 1904 атаһы үлгәндән һуң кондитерҙа өйрәнеү үтә (хәҙерге Демель һәм ундағы театраль мөхитендә беренсе танышлыҡтар булдыра, һуңынан эшен ташлап, актёр булып китә. 1808 йылда ул урындан-урынға күсенеп йөрөгән комедианттарға ҡушыла һәм улар менән бергә провинция буйлап гастролдәрҙә йөрөй. 1814 йылда Раймунд Венаға әйләнеп ҡайта һәм Йозефштаттағы театрҙа уңышлы ғына уйнай, бигерәк тә Шиллерҙың «Яубаҫарҙар» пьесаһы буйынса ҡуйлған спектаклдә Франц Моорҙы ролен. 1817 йылда Леопольдштадт театры труппаһына күсә, ә 1828—1830 йылдарҙа ошо театрға етәкселек итә һәм үҙен режиссёр сифатында һынап ҡарай.
1823 йылда уның тәүге пьесаһының премьераһы үтә («Барометрҙар оҫтаһы тылсымлы утрауҙа»). Шулай уҡ Раймундтың «Феялар иленән ҡыҙ, йәки крәҫтиән-миллионер» (1826), «Альп Короле, йәки Кеше һөймәүсе» (1828) һәм «Туҙҙырыусы кеше» (1834) пьесалары билдәле, улар Австрия халыҡ театры традицияларында яҙылған.
1836 йылдың 29-нан 30 авгусҡа ҡараған төндә, ҡоторған эт тешләгәндән һуң (уның фекеренсә), үҙ-үҙен атып үлтерә, әммә шундуҡ вафат булмай, ә 5 сентябрҙә генә.
1893 йылда Венала барлыҡҡа килгән театр уның исемен йөрөтә — Раймунд-театр.
1965 һәм 1990 йылдарҙағы Австрия почта маркаларында уның һүрәте төшөрөлгән.
Яҙыусы һәм драматург Йозеф Алоис Глейхтың кейәүе була.

# Фердинанд Раймунд
## Урыҫ теленә тәржемәләр

Золотое сечение. М.: Радуга, 1988. С. 60-63.
# Һыу хужалығы участкаһы

Һыу хужалығы учаткаһы — Рәсәй Федерацияһы һыу кодексына яраҡлы, һыу объекттарынан алынған һыу ресурстарының файҙаланыу өсөн яраҡлылығын һәм башҡа параметрҙарын билдәләгән йылға бассейны өлөшө).
# Alipay

Alipay (ҡыт. 支付宝) — Alibaba Group компанияһы составындағы эре түләү системаларының береһе. 2004 йылда нигеҙләнгән. Төркөм эсендә Alibaba Group тәҡдим иткән продукттар өсөн хисаплашыу тормошҡа ашырыла, уны шулай уҡ 460 меңдән ашыу башҡа компания ла файҙалана. Компанияла заказ хаҡын тура кеҫә телефонынан түләү системаһы эшләнә, шулай уҡ Ҡытайҙың эре кәрәҙле элемтә операторҙарының береһе булған China Unicom менән хеҙмәттәшлек тураһында договор төҙөлә.
2009 йылдың 6 июленә ҡарата теркәлгән ҡулланыусылар һаны — 200 миллиондан, көндәлек әйләнеш 700 миллион юандән ашып китә.
2010 йылдың декабренә ҡарата Alipay түләү системаһында 550 миллион ҡулланыусы теркәлгән, тәүлек һайын 8,5 миллион самаһы транзакция үткәрелә, аҡса эквивалентында ул 385 миллион доллар тәшкил итә. 2011 йыл йомғаҡтары буйынса, электрон түләүҙәр юҫығында Alipay түләү системаһының өлөшө 50 проценттан аша, был яҡынса 46 миллиард долларға тиң.
Alipay 65 финанс ойошмаһы менән хеҙмәттәшлек итә, улар араһында — Visa һәм MasterCard түләү системалары, China Post почта сервисы, China Unicom кәрәҙле элемтә операторы, донъяның һәм төбәктең эре банктары.
Alipay түләү системаһы 2017 йылдың 1 ғинуарынан AliExpress клиенттарын хеҙмәтләндереүҙе туҡтата. 30 АҠШ долларына тиклемге суммалар купонға күсерелә, уларҙы 1 йыл эсендә тотонорға мөмкин була. 30 АҠШ долларынан ашып киткән суммаларҙы эйәһенең банк счетына ҡайтарырға тәҡдим ителә. Бындай ҡайтарыуҙарҙың һәр береһенән минималь комиссия йыйымы кәм тигәндә 15 АҠШ доллары тәшкил итә.
# Антониу Гутерреш

Анто́ниу Мануэ́л ди Оливе́йра Гуте́рреш (порт. António Manuel de Oliveira Guterres; 30 апрель 1949 йыл) — Португалия сәйәсмәне, Португалия социалистик партияһы генераль сәркәтибе (1992—2002), Португалия Республикаһының премьер-министры (1995—2002), Социнтерн рәйесе (1999—2005), Ҡасаҡтар буйынса Берләшкән Милләттәр Ойошмаһы баш комиссары (2005—2015). 2016 йылдың 7 апреленән — Португалия дәүләт кәңәшсеһе. 2016 йылдың 5 октябрендә Берләшкән Милләттәр Ойошмаһы генераль секретары вазифаһына һайлана (вазифаны 2017 йылдың 1 ғинуарынан үтәй башлай).

# Антониу Гутерреш
## Биографияһы

Антониу Гутерреш Португалияның баш ҡалаһы Лиссабонда 1949 йылда тыуған. Юғары техник институтын тамамлай, 1973—1975 йылдарҙа шул институтта уҡыта һәм ҡайһы бер йәштәр католик хәрәкәттәре менән бәйләнеш тота. 1974 йылдан — Португалия социалистик партияһы ағзаһы, 1992—2002 йылдарҙа — партияның генераль сәркәтибе.
1995—2002 йылдырҙа Португалия Республикаһының премьер-министры вазифаһын башҡара.
2005—2015 йылдарҙа Ҡасаҡтар буйынса Берләшкән Милләттәр Ойошмаһы баш комиссары булып эшләй. Португал теленән башҡа, испан, француз һәм инглиз телдәрен белә.

# Антониу Гутерреш
## Шәхси тормошо

1972 йылда Луиза Амелии Гимарайнш и Мелоға өйләнә, ул яман шеш ауырыуынан 1998 йылда вафат була. Был никахта Гутеррештың ике балаһы була. 2001 йылда Катарина Маркеш де Алмейда Ваш Пинтуға өйләнә, был никахта тәрбиәгә алынған ул үҫтерәләр.
# Хәмәтдинова Әнисә Әхтәм ҡыҙы

Хәмәтдинова Әнисә Әхтәм ҡыҙы (13 март 1928 йыл — 25 октябрь 1989 йыл) — башҡорт яҙыусыһы. 1982 йылдан СССР Яҙыусылар союзы ағзаһы.

# Хәмәтдинова Әнисә Әхтәм ҡыҙы
## Биографияһы

Әнисә Әхтәм ҡыҙы Хәмәтдинова 1928 йылдың 13 мартында Башҡорт АССР-ы Өфө кантоны (хәҙерге Башҡортостан Республикаһы Кушнаренко районы) Иҫке Ҡормаш ауылында тыуған.
Беренсе әҫәрҙәре «Пионер» журналы биттәрендә 1960 йылдарҙа баҫыла башлай. Балалар психологияһын белгән әҙип.

# Хәмәтдинова Әнисә Әхтәм ҡыҙы
## Әҫәрҙәре, китаптары

* Һөйләшә торған гөлдәр, 1969;
* Ул капитан булыр ине: хикәйәләр. Өфө, 1971;
* Илһөйәрҙең дуҫтары: повесть, хикәйәләр. Өфө, 1975;
* Ҡыҙҙар: хикәйәләр, нәҫерҙәр. Өфө, 1977;
* Шинель кейгән малайҙар, 1980;
* Йондоҙло урман, 1983;
* Мөгөҙлө арғымаҡ менән Һороҡай, 1987;
* Атайҙар яу сапҡанда, 1993;